Nofebran a dicofenat spolu?
Či môžem užívať nofebran a dicofenat s časovým odstupom?
Dobrý deň,
ďakujeme za Vašu otázku.
Súčasné užívanie liekov Diclofenac a Nofebran môže viesť ku riziku zvýraznenia nežiadúcich účinkov oboch liekov. Vyššie riziko je v prípade poškodenia sliznice GIT, krvácavých stavov v anamnéze a v prípade užívania liekov na riedenie krvi. Za predpokladu, že Diclofenac máte v dávke 75 mg, je možné pri nedostatočnom účinku podať Nofebran najskôr po 6 hodinách. Pri dlhodobej bolesti, rovnako aj v prípade, že lieky nemáte predpísané od jedného lekára, je potrebný manažment liečby bolesti konzultovať s lekárom.
Prajem pekný zvyšok dňa.
S pozdravom
PharmDr. Veronika Kiabová